paragraph_text: thumb|right|Andrew V. Schally Andrzej Viktor Schally, znan kao i Andrew Victor Schally, (rođen 30. studenog 1926. u gradu Wilno, Poljska, danas Vilnius, Litva), je endokrinolog koji je 1977.g. podijelio Nobelovu nagradu za fiziologiju ili medicinu s Roger Guilleminom za njihova otkrića u vezi proizvodnje peptidnih hormona u mozgu. Obojica su, neovisno jedan od drugoga izolirali GnRH, hormon koji kontrolira lučenje LH i FSH. Druga polovica Nobelove nagrade za medicinu i fiziologiju, te godine pripala je Rosalyn Yalow.